作者：张藻
词牌/韵律：望海潮

paragraphs: 露零金井，尘清玉宇，双蓂呈瑞新秋。
佳气郁葱，祥烟缭绕，玉门初诞风流。
宾客竞回眸。
庆虎头食肉，燕颔封侯。
骨相非凡，便宜谈笑上瀛洲。
青衫莫欢淹留。
有儿孙兰玉，不负箕裘。
莲幕向来，花城今日，不妨小试良筹。
名姓在金瓯。
看佩珂鸣玉，促侍宸旒。
直待功成名遂，归作赤松游。